hvordan kommer jeg hurtigst igennem sikkerhedskontrollen, når jeg flyver til københavn?
lidt planlægning, inden du når frem til lufthavnen, kan gøre turen til københavn til en smal sag. vi har samlet nogle gode tips til at komme flyvende igennem sikkerhedskontrollen: 

* husk at have pas og boardingkort ved hånden. det er det første, du vil blive bedt om at vise i lufthavnskontrollen.
* du kommer ikke uden om at skulle smide noget af tøjet. i hvert fald bælte, frakke, nøgler og andre småting, såsom høretelefoner, der skal scannes i røntgenmaskinen. det hele går meget hurtigere, hvis du begynder på det, efterhånden som du nærmer dig.
* elektronisk udstyr som bærbare computere og telefoner skal også på en bakke og scannes. men bare rolig, for du kommer online igen, før du ved af det.
* eventuelle væsker, såsom shampoo eller hårspray, som du vil have med ombord, skal være i beholdere på under 100 ml. de forskellige beholdere skal kunne være i én genlukkelig plastikpose på maks. én liter.
* det kan også godt være, at du bliver nødt til at tage dine sko af og sende dem gennem røntgenmaskinen, så det kan være en god idé at iføre dig lette gummisko.
* skarpe genstande såsom knive og sakse må ikke tages med i kabinen. de vil blive taget fra dig i sikkerhedskontrollen, så sørg for at pakke eventuelle spidse genstande forsvarligt ned i den indleverede bagage.
